Brazilianul Ronaldinho vrea să se reapuce de fotbal la 40 de ani, sub comanda lui Maradona.
Brazilianul Ronaldinho ar putea fi antrenat de marele Diego Maradona. În prezent, Ronaldinho îşi aşteaptă procesul din Paraguay, unde a fost prins cu un paşaport fals. Starul a stat 32 de zile în închisoare, iar acum se află în arest la domiciliu.
Două legende ale fotbalului ar putea face echipă. Brazilianul Ronaldinho se gândeşte serios să se reapuce de fotbal la 40 de ani. Potrivit Marca, va fi antrenat de marele Diego Maradona, la Gimnasia La Plata, echipă ce se află pe locul 19 în Argentina.În prezent, starul brazilian îşi aşteaptă procesul din Paraguay, unde a fost prins cu un paşaport fals. Ronaldinho a stat 32 de zile în închisoare, iar acum se află în arest la domiciliu, la un hotel din Asuncion."Totul este în regulă aici, încerc să îmi petrec timpul în cel mai bun mod posibi. Sunt 60 de zile de când stau închis. Oamenii probabil că îşi imaginează cât de greu este să nu mai poţi face lucrurile cu care erai obişnuit. Cred că îmi voi aminti toată viaţa de această experienţă complicată", spunea Ronaldinho, pentru Mundo Deportivo, în ultimul său interviu.Ronaldinho n-a mai jucat din 2015, când şi-a încheiat contractul cu Fluminese.